قبائیلی امور کی وزارت
آزادی کاامرت مہوتسو کے حصے کے طور پر وشاکھاپٹنم میں جن جاتیہ گورودیوس کے موقع پر ریاستی سطح کے 5 روزہ دستکاری میلے کی شروعات
اہم خصوصیات:
- ریاستی سطح کا دستکاری میلہ  15 نومبر تا 19 نومبر منعقد کیا جارہا ہے۔
- برسامنڈا کے یوم پیدائش کے حصے کے طور پر‘ آشرم ’اسکولوں اور رہائشی اسکولوں میں کوئز مقابلے، آرٹ اور پینٹنگ مقابلے بھی منعقد کئے گئے ہیں۔
مرکزی کابینہ نے وزیراعظم نریندر مودی کی سربراہی میں 15 نومبر کو جن جاتیہ گورودیوس  منانے کااعلان کیا تھا، جو قبائلیوں کے مالامال ثقافتی ورثے کی تقریبات منائے جانے کا مظہر ہوگا اور جدوجہد آزادی میں ان کے رول کو بھی یاد رکھے گا۔ قبائلی امور کی وزارت 15 نومبر کو شروع ہوئے ٹرائبل پرائڈ ویک کے دوران متعدد اقدامات بھی کرے گی۔اس سلسلے میں آندھراپردیش کا قبائلی ثقافتی تحقیق اور تربیتی مشن ٹی ڈبلیو محکمہ آئی ٹی ڈی ا یز، جی سی سی، ٹرائفیڈ،قبائلی دستکاری سوسائٹیز وغیرہ کے ساتھ اشتراک میں وشاکھاپٹنم میں ریاستی قبائلی دستکاری میلہ اورفروخت کاانعقاد کررہا ہے۔پہلا یوم قبائلی افتخارآندھراپردیش ریاست میں قبائلی برادریوں کی ثقافت سے مالا مال ورثے کو یاد کرنے کےلئے بھگوان برسامنڈا کے 146 ویں یوم پیدائش پر منعقد کیا گیا تھا۔ اس تقریب کونئی دہلی کے قبائلی امور سے متعلق وزارت کی مدد حاصل تھی۔
آر کے بیچ گراؤنڈپروشوپریہ فنکشن ہال کے سامنے وشاکھاپٹنم میں ریاستی سطح کے 5 روزہ دستکاری میلہ 15 نومبر سے 19 نومبر 2021 تک منعقد کیاجارہا ہے۔
آندھرا پردیش کے قبائلی بہبود کے محکمے کے آئی اے ایس ڈائریکٹر جناب پی رنجیت باشا نے جو اس موقع پر مہمان خصوصی تھے کہا کہ آندھراپردیش ریاست قبائلی دستکاری اورہنر مند دستکاروں کی مالا مال ثقافت ہے، جو روایتی اورخصوصیت کی حامل ہے اور عام طور پر نسل در نسل چلتی ہے۔انہوں نے مزید کہاکہ دستکاروں کے لئے یہ دستکاری اشیاء ان کی روزی روٹی کا ذریعہ بن گئی ہیں۔ انہوں نے کہا کہ روایتی قبائلی دستکاری کو بنائے رکھنے میں قبائلی دستکاری کو بڑھاوا دینے کے لئے مختلف طریقوں کے ذریعہ پتہ لگانا ضروری ہے ، اوریہ قبائلی میلہ اس سمت میں ایک اہم قدم ہے۔
اس میلہ میں قبائلی دستکاری کی مندرجہ ذیل زمروں کو شامل کیا گیا ہے:
- بانس سے بنی اشیا ، جیسے سجاوٹی سامان اور فرنیچر اشیاء
- تاڑ کے پتوں سے بنے سجاوٹی سامان
- قبائلی ، روایتی کھانوں سے متعلق ا شیا جیسے باجرے سے بنے بسکٹ، کاجو سیرپ، باجرے کی سبھی اقسام
- جوٹ اشیا جیسے سجاوٹی، گیگس وغیرہ
- ہل بروم کی مختلف قسمیں
- کپڑے سے متعلق اشیاء
- لاکھ سے بنی اشیا
- ٹیراکوٹا مٹی سے بنی اشیا
- ووڈ ٹرننگ اشیا
- ٹھوس لوہے سے بنی اشیا
- انسنٹیو اسٹک- اگربتی
- ریشم سے بنی اشیا وغیرہ
سبھی زمروں کی قبائلی دستکاری اشیا کو بالخصوص سوارا، کونڈا ریڈی اوردیگر قبائلی گروپوں کونڈا ڈورا، نوکا ڈورا، کویا، جٹاپو، کونڈا، کم مارا، گوڑا، والمیکی،بھگتہا، کوٹیا وغیرہ جیسے قبائلی برادری کے محروم گروپوں سمیت مختلف قبائلی برادریوں کو اکٹھا کیا گیا ہے۔
نمائشی موڈ میں کُل 25 اسٹال ہیں،اس میں بانس سےبنی اشیا، روایتی قبائلی اشیا، ہلدی ، باجرا جیسی زرعی اشیا، جی سی سی، ٹرائیفیڈ اور پڈیرو ایجنسی سے کافی کے لئے ایک اسٹال شامل ہیں۔
میلے میں روزانہ قبائلی ثقافتی پروگرام منعقد ہوں گے جن میں دمسا کے قبائلی رقص، کومو رقص، ساورا انڈیلا راولی رقص، چنچو رقص، میورا رقص، میورا وغیرہ شامل ہیں۔
آندھراپردیش ریاست میں برسامنڈا یوم پیدائش کی تقریب کے حصے کے طور پر آشرم اسکولوں اور رہائشی اسکولوں میں کوئز مقابلے، آرٹ اور پینٹنگ سے متعلق مقابلے بھی منعقد کئے جارہے ہیں۔
جن جاتی گورودیوس کے حصے کے طورپر وزیراعظم نریندر مودی نے ورچوئل طور پر 50 ایکلویئر ماڈل رہائشی اسکولوں کا سنگ بنیاد رکھا تھا جن میں سے تین آندھرا پردیش کے پیدابیالو، مودوگلا اوراراکو گھاٹی میں واقع ہیں۔